Mohamed Ould Ghazouani
Mohamed Ould Cheikh Mohamed Ahmed Ould Ghazouani (araabia keeles محمد ولد الشيخ محمد أحمد ولد الغزواني‎; sündinud 31. detsembril 1956) on Mauritaania poliitik ja Mauritaania armee erukindral, alates 1. augustist 2019 Mauritaania president. Ta on olnud riikliku julgeoleku peadirektor ning Mauritaania relvajõudude staabiülem (2008–2018). Oktoobrist 2018 märtsini 2019 oli ta riigi kaitseminister. Ghazouani on Mohamed Ould Abdel Azizi lähedane liitlane, ta valiti 22. juunil 2019 riigi presidendiks.